open-index/open-wikipedia-markdown huggingface dataset:
OsloKollega

**OsloKollega** er en norsk arbeidsmarkedsbedrift eiet av Justis- og politidepartementet, Arbeids- og inkluderingsdepartementet, Oslo kommune og Norsk Folkehjelp.

Itas amb ble etablert i 1966 og produserer skilter, brannposter, sikringsskap, vannfordelingskap og fordelingsskap til gass.

Som en arbeidsmarkedsbedrift er OsloKollega tiltaksarrangør av blant annet varig tilrettlagt arbeid (VTA), arbeidspraksis i skjermet virksomhet (APS) og arbeid med bistand (AB). Det gis arbeidstrening innen produksjon, montering, lagerarbeid og distribusjon, samt språkopplæring, lese- og skrivetrening, dataundervisning, kontorpraksis, kantinevirksomhet og praktisk IT.

Selskapet har en fast stab på 23 tilsatte og ca. 200 yrkeshemmede arbeidssøkere på attføringstiltak, og holder til i Økern Næringspark i Oslo. Selskapet driver PS:hotell som arbeidstreningsarena på Vulkan (Oslo).

## Referanser


## Eksterne lenker
* Itas amb
Mailundveien (Oslo)

**Mailundveien** er en vei på Rosenhoff i bydel Grünerløkka i Oslo. Den er en fortsettelse av Fagerheimgata og går langs Torshovdalen til Trondheimsveien (rundkjøring).

Veien er ei sterkt trafikkert gjennomgangsåre fra Sinsenkrysset og Ring 3 ned til Ring 2, og har fire kjørefelt. Veien på 677 meter var fram til veireformen 1. januar 2010 registrert som en arm av riksvei 4.

Vestsida av veien utgjøres heilt og fullt av parkområdet i Torshovdalen. Langs østsida ligger en del boliger, Rosenhoff skole og Lilleborg sykehjem, alle med adresse til andre gater. Øverst ligger de eneste bygningene som har adresse til Mailundveien, ei boligblokk (nr 21) og et kontorbygg med bydelstjenester (nr 23). 

Siste bygg i veien er den karakteristiske runde Sinsengarasjen (Trondheimsveien 184). Omtrent her lå tidligere løkka Mailund, som var utskilt fra Torshov gård.

## Litteratur
* 

## Eksterne lenker
*
Tiergarten (Altena)

**Tiergarten** er en bydel i Altena, Märkischer Kreis, Nordrhein-Westfalen, Tyskland. Tiergarten opplevde en stor befolkningsvekst på 1960 og 1970 tallet. I  dag er befolkningstallet stabilt.

## Kommunikasjon
### Gater
Gatene i Tiergarten har navn etter tidligere grever i området:
* Graf-Eberhart-Strasse
* Graf-Dietrich-Strasse
* Graf-Adolf-Strasse
* Graf-Engelbert-Strasse

### Offentlig kommunikasjon
Tiergarten er forbundet med rutene 30 og 31. Disse har avganger alle hverdager.

### Kirker
Det finnes flere kirker i Tiergarten:
* Vom Frieden Christi (serbisk-ortodoks).
* En katolsk kirke
* Det finnes også en tidligere reformert kirke, men på grunn av lite besøk, ble denne planlagt omgjort til leigligheter i 2006. Arbeidet startet fort, men på grunn av den globale finanskrisen kom også utbyggeren opp i økonomiske problemer.

### Stormen Kyrill
Tiergarten ble sammen med områdene i omegn berørt sterkt av stormen Kyrill, som herjet i januar 2006.

### Turveier
Skogsområdene bak Tiergarten har et godt utbygd skogsveinett, hvor det er gode muligheter for å gå tur, sykle eller drive med andre typiske skogsaktiviteter. Skogsbilveiene ble stengt i et halv år, på grunn av stormen Kyrill.
Båhusveien (Oslo)

:::*Se [[Båhusveien|pekerside]] for flere forekomster av Båhusveien.*

**Båhusveien** (2–44, 41) er en vei på Sinsen i bydel Grünerløkka i Oslo. Den går fra Trondheimsveien til Breisjåveien. Veiens vestre del inngår i Sinsenbyen, og bebyggelsen er lamellblokker fra 1930-tallet. 

Veien går så under Alnabanen og Gjøvikbanen, passerer mellom en liten park (tidvis betegna som Sinsenparken) og Sinsen barnehage (ved Sinsen skole) inn i småhusbebyggelsen på Løren.

Navnet er til minne om grensefestninga Båhus. En del av veiene i området har navn som refererer til norsk middelalderhistorie.

## Litteratur
* Oslo byleksikon

## Eksterne lenker
*
Perikummålere

* stor perikummåler
* liten perikummåler

**Perikummålere** (*Aplocera *spp.) er en slekt av sommerfugler som tilhører familien egentlige målere (Geometridae). Dette er middelsstore til store, slanke målere. De artene som finnes i Norge er lysgrå på farge, forvingene har tre markerte, mørkere tverrbånd. Larvene er nakne og lever på planter av perikum-slekten (*Hypericum* spp.). I Norge er stor perikummåler ganske vanlig i mye av Sør-Norge, mens liten perikummåler bare er registrert én gang.

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae)
******* Slekten perikummålere, *[[Aplocera]]* Stephens, 1827
******** *[[Aplocera annexata]]* (Freyer, 1830)
******** *[[Aplocera bohatschi]]* (Püngeler, 1914)
******** *[[Aplocera columbata]]* (Metzner, 1845)
******** *[[Aplocera corsalta]]* (Schawenda, 1928)
******** *[[Aplocera cretica]]* (Reisser, 1974)
******** liten perikummåler, *[[Aplocera efformata]]* (Guenée, 1857)
******** stor perikummåler, *[[Aplocera plagiata]]* (Linnaeus, 1758)
******** *[[Aplocera praeformata]]* (Hübner, 1826) – funnet i Sverige og Finland, ikke i Norge
******** *[[Aplocera simpliciata]]* (Treitschke, 1835)
******** *[[Aplocera vivesi]]* Expòsito Hermosa, 1998

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) html
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr. http://www.faunaeur.org/
Mefjorden (Nordkapp)

**Mefjorden** er en fjordarm av Vestfjorden, som ligger like ved selve Nordkapplatået, på Magerøya i Nordkapp kommune i Finnmark. Fjorden har innløp mellom Støvelneset i vest og Børneset i øst og strekker seg én kilometer sørover til enden av fjorden, som ligger like vest for Skarsvåg.

Det kjente landemerket Kirkeporten ligger på østsiden av fjorden. Innerst i fjorden ligger et lite bruk, som er den eneste bosetningen ved fjorden.

## Referanser
Sandfjorden (Nordkapp)

**Sandfjorden** er en fjord på Magerøya i Nordkapp kommune i Finnmark. Fjorden ligger innerst i Knivskjellbukta som ligger mellom Knivskjellodden og selve Nordkapplatået. Fjorden har innløp mellom Ørnberget i vest og Avløysa i øst og strekker seg 1,8 kilometer sørover til enden av fjorden.

Sandfjorden er 28 meter på det dypeste, ytterst i fjorden. 

Det er ingen bosetninger ved fjorden.

## Referanser
Oswald Falch

**Oswald Anathon Thygesen Falch** (Osvald Falch) (født 21. juli 1884 i Steinkjer, død 13. februar 1977 samme sted) var en norsk turner. Han representerte *Stenkjær Turnforening*. I sitt sivile liv var han baker og konditor. Han tok svenneprøven i 1902 hos sin far, bakemester Emil Othar Falch.

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Både Falch og Kristian Fjerdingen på dette laget var fra Steinkjer. Stenkjær Turnforening ble spurt om de kunne stille med et par utøvere til den norske troppen i denne olympiaden, og etter en pengeinnsamling ble det økonomisk mulig for dem å reise. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  

Gullmedaljen til Falch oppbevares i dag i en bankboks hos Sparebank1 i Verdal.

Falchs oldebarn, Mira Verås Larsen, deltok i Sommer-OL 2012 og var Norges flaggbærer under åpningsseremonien.

To av Falchs yngste oldebarn, Julie og Elise, turner i dag for Oslo Turnforening.

## Referanser




## Eksterne lenker
* 
* Bilde av Oswald Falch
Boris Kurakin

**Boris Ivanovisj Kurakin** (russisk:*Борис Иванович Куракин*) (født 20. juli 1676 i Moskva, død 17. oktober 1727 i Paris) var den første permanente russiske ambassadøren i utlandet og en av Peter den stores nærmeste medarbeidere. han var også tsarens svoger, da han var gift med tsaren Eudoxia Lopukhina.

Han stammet fra en av de eldste kongelige familiene fra Storfyrstedømmet Moskva. Han hadde tidligere deltatt i de militære styrkene og hans første diplomatiske oppdrag var å reise til Roma i 1707 for å unngå at paven anerkjente Karl XIIs kandidat til den polske tronen, Stanisław I Leszczyński. Senere deltok han i slaget ved Poltava.

Fra 1708 til 1712 representerte han Russland i London, Hannover og Haag. Ved freden i Utrecht satt han med alle russiske fullmakter. Fra 1716 til 1722 var han ambassadør i Paris.

I 1723 prøvde han uten hell å få arrangert ekteskap mellom Elisabeth av Russland og Ludvig XV av Frankrike. Året etter var han tilbake i Paris som ambassadør og forble på denne posten til sin død.

## Referanser
Frederik Moltke

**Frederik Moltke** (1754–1836) var en dansk embetsmann og statsminister.

Han ble utnevnt til amtmann i Bratsberg i 1781 og deretter til stiftamtmann i Kristiansand i 1788. I 1790 ble Moltke stiftamtmann i Kristiania.

I 1785 fant han det nødvendig på grunn av den utbredte misnøye blant allmuen i Telemark å rekvirere militærhjelp ved mulige uroligheter. I 1787 ble han valgt sammen med lagmann Hagerup til å undersøke allmuens klager over embetsmennene og i 1792 ble han innvalgt i kommisjonen som skulle undersøke og pådømme saken til Kristian Lofthus.

I 1795 vendte Moltke tilbake til Danmark, hvor han ble kansellipresident, ridder av Elefantordenen og statsminister. I 1814 ble han avsatt, etter sigende fordi han hadde altfor sterkt uttalt sin sympati for nordmennene. Han ble senere igjen tatt til nåde og utnevnt til stiftamtmann i Aalborg 1816.

Moltke var kammerherre og sønn av Johan Georg Moltke. Han ble første gang gift i 1786 med Margrethe Løvenskiold, datter av kammerherre Herman Løvenskiold på Fossum. Hun var født i 1772, og var dermed kun 14 år gammel da de ble gift. Hun døde i 1808, og Moltke giftet seg igjen i 1811 med sin svigerinne Margrethe Sophie Hauch, enke etter generalløytnant Adam Ludvig Moltke.
 
I sin ungdom hadde Frederik Moltke hatt Johannes Ewald til lærer og var senere hans trofaste venn. Han hjalp således den ulykkelige dikter til et bedre oppholdssted og i det hele til bedre kår i hans siste levetid (død 1781).

Dikteren Carsten Hauch omtaler Moltke i sine ungdomserindringer; han sier blant annet om ham: «Han var en i høi grad fin, dannet og aandelig opvakt personlighed. I hvilket selskab han end befandt sig, blev han betragtet som selskabets sjæl og midtpunkt; thi han besad en stor vittighed og kløgt, dertil en usedvanlig bevægelighed i sjælen og et stort konversationstalent. Dette forenede han med en sterk begeistring for alt, hvad han betragtede som skjønt og udmerket, og uagtet han let fandt sig tilrette, hvor han kom hen, saa var det dog hans fornøielse at omgaaes med kunstnere og digtere, av hvilke sidste han tidt blev betragtet som et slags Mæcenas». Hauch sier videre om ham: «Han var ogsaa meget ømtfølende med hensyn til den udvortes ære; denne hans maaske noget overdrevne æresfølelse havde i hans ungdom havt en duel til følge, hvori han tabte brugen av to av sine fingre. Ved siden av hans glimrende begavelse i mange retninger kunde man ikke frikjende ham for et slags letsind, især i pengesager. Uagtet sin store gage var han bestandig i pengeforlegenhed, dog dette tog han sig ikke meget nær, og naar han blot kunde skaffe sig, hvad han i øieblikket behøvede, saa tænkte han lidet paa fremtiden».

## Referanser


## Kilder
* J. L. Quisling: ''Gjerpen. En bygdebok'', Kristiania, 1917
* C. F. Bricka: ''Dansk biografisk Lexikon'', 1887&ndash;1905
Ørnehaug

**Ørnehaug** er navnet på gårdsnummer 41 i Gaular kommune, Sogn og Fjordane. Gården ligger på nordsiden av elven Gaula ved enden av Råheimsdalen i Viksdalen.

Gården er inndelt i to bruk. 
* Bruk 1 
* Bruk 2, delt fra bruk 1 i 1864

## Historisk
Gården finnes nevnt i jordebok fra 1598, den står der oppført med en *frelse* på et geiteskinn. Dette viser at gården har lagt øde etter svartedauden og at den da har historie tilbake til mellomalderen.

I perioden ca.  1860 til 1904 lå husmannsplassen *Svåra* under bruk 1.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.529-537)*, Oslo 1998. ISBN 82-994538-2-8
Rakkfjorden

**Rakkfjorden** er en liten fjord på nordøstsida av Kvaløya i Tromsø kommune i Troms. Fjorden er 1,3&nbsp;kilometer lang, og går sørover fra innløpet mellom Risvik og Rakknes. Den innerste delen av fjorden blir kalt Rakkneskjosen.

Bygda Rakkfjord ligger ved Rakknes på østsida av fjorden. Fv65 krysser fjorden ved Rakkneskjosen.

## Referanser
Haugane

**Haugane** er navnet på gårdsnummer 42 i Gaular kommune, Sogn og Fjordane. Gården ligger brattlendt til i nordsiden av Viksdalsdalføret, og har god utsikt over Vikja (sentrum) og Viksdalsvatnet.

## Historisk
Gården er nevnt som *Hauge ødejord* i flere jordebøker, første gang i 1647. Dette viser at gården har lagt øde i nær 300 år, fra svartedauden kom til bygden i 1350 og frem til første bruker i 1647. Betegnelsen ødejord fulgte gården til langt inn på 1800-tallet.

Det er ikke funnet husmannsplasser eller oppdeling av gården, derav er det bare ett bruk registrert.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.538-545)*, Oslo 1998.
Hard Rock Café Singapore

**Hard Rock Café Singapore** er en del av en amerikansk restaurantkjede. Den holder til i finansbyen Singapore, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Singapore ble åpnet 6. februar 1990. Stedet ligger midt i hjertet av verdens travleste havneby.

## Mest prestisjefylte klenodier
* 12-strengs «Martin D41»-gitar, brukt av Bob Dylan på flere plater. Det er bare laget 38 eksemplarer av denne gitaren. Signert av Dylan.
* En gitar som er brukt av Steve Vai.
* En brun jakke som ble brukt av Jimi Hendrix.
* Platina-album som ble gitt til The Doors for utgivelsen av «Waiting for the sun».
* 22 karat gullklokke som ble gitt til Elvis Presley av Liberace i 1972. Med graveringen «To E from Lee».
* En hvit jakke med sort satin, brukt av James Brown på scenen ca. 1967.
* En gitar som er brukt av Eric Clapton.
* Svart-hvit fotoserie av Jim Morrison og Jimi Hendrix, kjøpt på auksjon i London.
* En rød Yamaha-gitar som er donert av de japanske artistene Chaga & Aska.
* Dress, skjorte og vest som ble brukt av Elton John i showet «Totally Minnie» 25. mars 1988 på NBC/Disney.

## Se også
*Hard Rock Café for mer generell informasjon om kjeden.

## Eksterne lenker
*
Sifjorden

**Sifjorden** er en fjord på Senja i Senja kommune i Troms. Fjorden er 10&nbsp;kilometer lang. Den begynner mellom Varden i nord og Blåstranda i sør, hvor fjorden er rundt 4,5&nbsp;kilometer bred. Den går herfra østover til Sifjordbotn. Like ved Varden går fjordarmen Veidmannsfjorden østover til Veidmannsbotn. På sørsida av fjorden ligger Kvænbukta lengst øst i fjorden, og litt lenger nord ligger vågen Gjeska. Sifjorden fortsetter mot nordøst, hvor bygda Sifjord ligger på nordsida av fjorden nesten helt inne i fjorden.

Fv232 går langs nordsida av fjorden, mens Fv243 går langs østsida.

## Referanser
Glenn Belden

**Glenn Belden** (født 1970) er en norsk forfatter og dramatiker bosatt i Fredrikstad. Har nå også tatt sin kones etternavn Kronen, og heter nå Glenn Kronen Belden.

## Bakgrunn
Belden er utdannet som produksjonsleder for teater og scene, på NISS i Oslo, og har også utdannelse innen fortellerteknikk, filmfortelling og videoproduksjon. Han er medlem av Norsk dramatikerforbund.

## Forfatterskap
2004 ga han ut diktsamlingen *Frie fugler i bur* på forlaget Norske Bøker. 2007 utga han barneboken *Tøff med tøfler* på Epoke forlag med tegninger av Jorunn Kopperud. 2007 ble hans teaterstykke *Bedre uten ball*, som han vant Heddaprisen for, satt opp på Det norske teater i Oslo. 2010 ga han ut boken *Løveguttens bursdag* med tegninger av Linda Kronen Belden på Epoke forlag. 2012 ble tegneserien om *Frank og Trond* med tekst av Glenn og tegninger av kona Linda Kronen Belden trykket i Moss avis daglig i seks måneder. 2014 ble hans teaterstykke *Vaskemaskinmonsteret* satt opp på Børresen ungdomsskole i Drammen. 2017 ble teaterstykket Bedre uten ball satt opp på Suldal Kulturskole.

## Utmerkelser
* 2006: 1. premie for manuset Bedre uten ball ved Rasmus Lølands 100-års markering.
* 2007 Heddaprisen i kategorien Årets barne- og ungdomsforestilling for oppsetningen *Bedre uten ball*.

## Eksterne lenker
* Manuskript av Glenn Belden
Hard Rock Café Hong Kong

**Hard Rock Café Hong Kong** er en del av en amerikansk restaurantkjede. Den holder til i den kinesiske byen Hongkong, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i den tidligere britiske kolonien ble åpnet 13. november 1994. Stedet er lokalisert i handle- og underholdningsbydelen Tsimshatsui.

## Mest prestisjefylte klenodier
* James Browns gullalbum som han fikk for én million solgte eksemplarer av «Cold Sweat». Det finnes bare én av denne i verden. Utstilt i hans eget hjem til 1980-tallet.
* Hvit lærbelte som var spesialdesignet til Elvis Presley av Mike McGregor. Brukt og signert av Elvis på 1970-tallet.
* Den gullfargede kappen som James Brown brukte på coveret av albumet «Can your heart stand it?» fra 1981.
* En Fender-gitar som ble brukt av The Cars under turneen «Panorama».
* En rød Gibson-gitar fra 1960 som ble brukt på Michael Jacksons album «Bad» og «Dangerous». Signert av Jackson.
* 15 litografier fra 1965 av kjente personligheter fra samme året, bl.a. Lennon, Jagger, McCartney.
* En rosa dress som ble brukt av David Bowie i 1991.
* Chuck Berrys elektriske Gibson-gitar, signert av ham selv.
* Brunstripet bukse med matchende knapper ned langs sømmene, brukt av popstjernen Prince.
* Et par prangende briller, med «stars and stripes»-design, brukt av Elton John.

## Se også
Hard Rock Café for mer generell informasjon om kjeden.

## Eksterne lenker
*
Karkefjorden

**Karkefjorden** (nordsamisk: *Báhccavuotna*) er en fjord på Sørøya i Hasvik kommune i Finnmark. Fjorden er to kilometer lang, og går fra innløpet mellom Stavnes og Fuglberget inn til Karkefjordbotn.

Fjorden er rundt 40&nbsp;meter dyp, med en største dybde på 49&nbsp;meter ved munningen. Det er for tiden ingen bosetninger i fjorden, men det har tidligere vært gårdsbruk i fjorden. 

## Referanser
Kristian Fjerdingen

**Kristian Adolf Fjerdingen** (født 16. september 1884 i Steinkjer, død 5. februar 1975 samme sted) var en norsk turner. Han representerte *Stenkjær Turnforening*. 

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Både Fjerdingen og Oswald Falch på dette laget var fra Steinkjer. Stenkjær Turnforening ble spurt om de kunne stille med et par utøvere til den norske troppen i denne olympiaden, og etter en pengeinnsamling ble det økonomisk mulig for dem å reise. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden. 

## Eksterne lenker
*
Viken i Viksdalen

**Viken** eller **Vikja** er navnet på gårdsnummer 43 i Gaular kommune, Sogn og Fjordane. Gården ligger sentralt til i Viksdalen, på nordsiden av elven Gaula og Viksdalsvatnet.

Bruksinndelingen på gården er:
* Bruk 1
* Bruk 2
* Bruk 3
* Bruk 4
** Husmannsplassene *Runnene* (1859&ndash;95) og *Lede* (1840&ndash;60)
* Bruk 5, delt fra bruk 4 i 1866
* Bruk 11 (1929)
* Bruk 12 (1930)
* Bruk 13 (1930)
* Bruk 14 (1932)
Det finnes en rekke flere bruk tilknyttet gården, benyttet til boligformål.

## Historisk
Arkeologer regner med at det finnes to *primærområder* i Viksdalen, dette er stedene der det sannsynlig var første bosetning i dalen. Viken (Vik) er det ene området, det andre er Nes, disse gårdene var da bosatt så tidlig som i eldre jernalder. Naturnavnene Vik og Nes tyder også på tidlig bosetning.

Viken regnes å ha hatt en sentral posisjon i vikingtiden, dette på bakgrunn av at kirken ble plassert her i mellomalderen. Det er gjort funn av flere mannsgraver med våpen og annet gods, ingen av gravene er synlige idag.

Deler av gården lå under den lokale kirken og finnes av dette nevnt i Bergens Kalvskinn, presten i Viksdalen eide et halvt månedsmatbol i gården. I 1349 gav eieren av gården 20 månedsmatbol til Munkeliv kloster.

Gården er i 1520 ikke med i skattemanntall, det regnes da med at gården har vært øde etter svartedauden.

## Annet
* Viksdalen kyrkje og Viksdalen skule ligger på gården.
* I tilknytning til bruk 11 og 14 (samme eier) ble det fra 1932 drevet pensjonat.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.546-567)*, Oslo 1998. ISBN 82-994538-2-8
ACP

**African, Caribbean and Pacific Group of States** (**ACP**) er en internasjonal organisasjon med 79 medlemsland, som ligger i Afrika, Karibia og stillehavsområdet, og som alle har signert Cotonou-avtalen sammen med EU.  

## Eksterne lenker
*
Hard Rock Café Amsterdam

**Hard Rock Café Amsterdam** er en del av den amerikanske restaurantkjeden Hard Rock Cafe. Den holder til i den nederlandske hovedstaden, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Amsterdam ble åpnet 20. mars 1999. Stedet har en egen terrasse med utsikt mot kanalene i byen.

## Mest prestisjefylte klenodier
* En gitar som Eddie Van Halen har brukt (se bilde under).
* Et julekort der vokalist Jerry Garcia er designet som nisse. Ble gitt til fans og venner av bandet Grateful Dead.
* En akustisk gitar som har blitt brukt av Jimi Hendrix da han spilte inn sangen «All Along The Watchtower».
* Den originale tegningen av Bob Marley som ble brukt på coveret til albumet «Uprising».
* Et skjørt som er brukt av popartisten Shakira.
* Gitaren som Pantera-vokalist «Dimebag»-Darrell brukte. Denne typen er meget spesiell og har aldri vært i salg.
* En sølvdress som Marilyn Manson brukte under en fotoseanse for Versace.
* Pink Floyd animasjoner som ble brukt på «The Wall».
* En vest som Jimi Hendrix brukte mange ganger, og som figurerer på fremsiden av coveret til «Smash Hits»-albumet.
* En 1962 Fender Esquire-gitar som tilhørte Lenny Kravitz.

## Bilder

Van Halen.jpg|Eddie Van Halen sin gitar
Månedsmatbol

**Månedsmatbol** er en måleenhet som stammer tilbake til middelalderen. Et månedsmatbol var betegnelse for *en jordpart som gav mat for en mann i en måned* og ble brukt i sammenheng med landskyld. 

## Eksempel
* Kirken hadde åtte og et halvt månedsmatbol i Rasdalen. På begynnelsen av 1300-tallet ble dette verdsatt til en laup (ca. 15 kg) smør.
* På begynnelsen av 1300-tallet var Kvåle en av gårdene som betalte mest i skatt, 120 månedsmatbol, som betyr at jorden ga mat til en mann i 120 måneder.

## Referanser


## Eksterne lenker
* Middelaldersk ordliste
Knut Dæhlin

**Knut Odmund Dæhlin** (født 7. april 1923 i Oslo, død 23. september 2010) var ekspedisjonssjef i Industridepartementet fra 1964 til 1978, da han fikk samme stilling i Olje- og energidepartementet, hvor han senere også ble departementsråd. 

Dæhlin tok juridisk embetseksamen på Universitetet i Oslo i 1949. Han fulgte norsk oljeutvikling fra 1965 til 1989 og var en sentral tilrettelegger. Blant annet var han formann for delegasjonen som skulle føre forhandlinger med Storbritannia om utnyttelsen og fordelingen av Friggfeltet, herunder også om et felles transportopplegg for transport av gassen fra Frigg-feltet til Skottland. I 1990 etterfulgte han Charles Philipson som leder av Petroleumslovsutvalget, som han ledet fram til det avga utredningen i 1993.

Dæhlin ble i 1989 utnevnt til ridder av 1. klasse av St. Olavs Orden for embetsfortjeneste. Han innehadde også Deltagermedaljen og  den franske nasjonale fortjenstorden.

## Bibliografi
* *Entreprenørkontrakter som alternativ til utvinningstillatelser, sett fra en juridisk synsvinkel* 1981
* *Mål og midler i konsesjonspolitikken* 1985
* *Myndighetenes ambisjoner og styring av norsk oljevirksomhet*
* NOU 1993:25 *Avslutning av petroleumsproduksjon – fremtidig disponering av innretninger* – utredning fra et utvalg oppnevnt ved kongelig resolusjon 24. mars 1972 – avgitt 22. juni 1993 ISBN 82-583-0363-5

## Referanser


## Kilder
* *Hvem Hva Hvor* 1990 ISBN 82-516-1267-5
OECDs utviklingskomité

**OECDs utviklingskomité**, på engelsk: **OECD Development Assistance Committee** (**DAC**), er et samarbeidsforum under OECD, der ulike givere av bilateral bistand samarbeider for å koordinere bistanden, og øke de positive effektene av bistand.

DAC har 29 medlemmer. Disse er Australia, Belgia, Canada, Danmark, Finland, Frankrike, Hellas, Island, Irland, Italia, Japan, Luxembourg, Nederland, New Zealand, Norge, Polen, Portugal, Slovakia, Slovenia, Spania, Storbritannia, Sverige, Sveits, Sør-Korea, Tsjekkia, Tyskland, USA, Østerrike og Europakommisjonen.

Fra 1. januar 2013 er Erik Solheim leder for DAC.

## Referanser


## Eksterne lenker
* Development Co-operation Directorate (DAC), OECD
William Stead

**William Thomas Stead** (født 5. juli 1849, død 15. april 1912) var en engelsk journalist og redaktør for *[[Pall Mall Gazette]]* i perioden 1883–1889.

Stead var født i Darlington og var sønn av en prest. Han var en foregangsmann innen gravende journalistikk, og ble kjent for å bruke uvanlige metoder.

## Utfall mot barneprostitusjon
I 1885 ble William Stead stilt for retten på grunn av en serie artikler han hadde forfattet og latt trykke i *The Pall Mall Gazette*. I artikkelserien hadde han tatt utgangspunkt i en lov som fastsatte at piker som hadde fylt 13&nbsp;år, kunne bringes til bordellene i landet. Stead ønsket å utfordre denne loven og praksisen, og det gjorde han ved å faktisk gjøre slik loven ga adgang til, og deretter skrive om det; artikkelserien ga han fellestittelen *The Maiden Tribute of Modern Babylon*. Stead ble idømt en tre måneders fengselsstraff på grunn av artiklene, men takket være dette tilfellet av gravejournalistikk ble også den aktuelle loven opphevet.

## Død og ettermæle
Stead var også aktiv i fredsarbeid som pasifist, og var på vei til en fredskongress i USA med RMS «Titanic» da den sank i 1912. Stead omkom i forliset. Den norskspråklige, amerikanske avisen *[[Decorah Posten]]* trykket den 9.&nbsp;juli 1912 en lang nekrolog over ham, som åpnet med ordene«*Den mærkeligste Mand iblandt dem, der fandt sin Død ved "Titanic"-Ulykken, var uden Tvivl Wm. Stead. Ifra at være udsprungen ifra ubetydelige Forholde, hevede han sig ved sit Energi, sin Arbeidsomhed og med sit ubøyelige Mod og Viljekraft til at blive sin Samtids mest betydelige Mand.*»

## Referanser


## Eksterne lenker
* Nettsted om William Thomas Stead (engelsk)
* Encyclopedia Titanica Biography om W. T. Stead (engelsk)
*  ''William Stead: unscrupulous journalist or moral crusader?'' artikkel av Roy Hattersley
Voivod

**Voivod** (betydning: *[[hird]]fører, feltherre* eller *krigsherre*; rumensk: *voievod*, polsk: *wojewoda*, serbisk og kroatisk: *vojvoda*) er en gammel slavisk hersker- og adelstittel. Tradisjonelt styrte voivoden over ett voivodskap. I Kroatia og Serbia var voivoden likestilt med hærfører, general eller marskalk, men også hertug.

Før Polens tre delinger på 1700-tallet hadde voivoden rollen som senator.

I moderne tid i Polen betyr «wojewoda» tilsvarende «fylkesmann».

Provinsen Vojvodina i Serbia var opprinnelig et serbisk voivodskap innen Østerrike-Ungarn. 

## Se også
*Russiske rangtitler i løpet av det sekstende og syttende århundre

## Eksterne lenker
*
De Havilland DH 87 Hornet Moth

**de Havilland DH 87 Hornet Moth** var en dobbeldekker, et en-motors britisk privat-og  skolefly.
I motsetning til flyet den skulle erstatte, hvor instruktør og elev satt i tandem i åpne sittebrønner. var dette et innelukket fly hvor instruktør og elev satt «side by side»
## Utvikling
DH 87 Hornet Moth var en utvikling av den sivile DH 85 Leopard Moth. Denne ble konstruert som en mer moderne versjon av og bli en erstatning for det populære skoleflyet; de Havilland Tiger Moth.

Den første prototypen fløy den 9. mai 1934 ved fabrikken i Hatfield. Ytterligere to prototyper ble bygget, og det ble gjennomført et omfattende testprogram før serieproduksjonen kunne begynne

Den serieproduserte DH 87A viste seg likevel å ha betydelige svakheter. Den var vaskelig å håndtere under landing da den hadde en tendens til å miste løfteevnen og gå over i stalling (steile). Det ble derfor fortatt en modifisering av vingen som rettet opp dette og de produserte fly med modifisert vinge som fikk betegnelsen DH 87B. I 1936 tilbød de Havilland å modifisere vingen på tidligere leverte fly av typen DH 87A.   

Et antall fly ble solgt til Canada der de ble utstyrt med  pongtonger fra Fairchild. Alt i alt ble det bygget 164 fly. Under den andre verdenskrig ble flere fly rekviret av Royal Air Force (RAF), som brukte dem som sambandsfly.  

## Varianter
*DH 87 Hornet Moth – prototypene
*DH 87A Hornet Moth – Serieproduserte fly 
*DH 87B Hornet Moth – Serieproduserte flymed modifisert vinge
## Spesifikasjoner
### Dimensjoner
;Besetning = En
;Kapasitet = En. passasjer eller elev
;Lengde = 7,29 m
;Vingespenn = 8,94 m
;Høyde = 2,69 m
;Vingeflate = 22,20 m²
;Vekt uten last = 506 kg
;Max startvekt = 828 kg
### Ytelser
;Motor=1 × De Havilland Gipsy Major I
;Motoreffekt = 130 hk
;Toppfart = 167 km/h
;Rekkevidde = 483 km
;Største høyde = 4&nbsp;145 m 

## Litteratur
* Jackson, A.J. *De Havilland Aircraft since 1909*. London: Putnam, Third edition, 1987. ISBN 0-85177-802-X.
Otto Joachim Moltke

**Otto Joachim Moltke** (født 11. juni 1770 i København, død 1. februar 1853 på Espe, Sjælland) var en dansk greve og statsmann.

I 1788 ble han juridisk kandidat og foretok deretter en reise til Frankrike, hvor han ble vitne til utbruddet av revolusjonen. Han begynte sin embetskarriere 1798 i Norge som amtmann i Bratsberg. I 1800 ble han utnevnt til stiftamtmann i Kristiansand og amtmann i Nedenes.

I 1804 vendte han tilbake til Danmark der han var direktør i Rentekammeret frem til 1813. Deretter var han president i det slesvig-holsten-lauenborgske kanselli, og kom dermed til å bekle en av de viktigste og vanskeligste poster i staten. I 1824 ble han utnevnt til geheimestatsminister.

Moltke utnevntes 1800 til kammerherre, ble 1810 kommandør av Dannebrogordenen, fikk 1815 storkorset og ble i 1826 ridder av Elefantordenen.

Han var sønn av grev Adam Gottlob Moltke og Sophie Hedevig Raben.

## Referanser


## Kilder

* J. L. Quisling: ''Gjerpen. En bygdebok'', Kristiania, 1917
* C. F. Bricka: ''Dansk biografisk Lexikon'', 1887&ndash;1905
Mile End Waste

**Mile End Waste** er et kallenavn på en del av gaten Mile End Road i området Mile End i Londons East End. Mot slutten av 1800-tallet og begynnelsen av 1900-tallet var stedet mye brukt for friluftsmøter og hadde noe av samme funksjon som Hyde Park har idag. Frelsesarmeens grunnlegger William Booth var av de som hadde mange møter ved Mile End Waste og det står en statue av Booth der for å markere betydningen av stedet.

## Eksterne lenker

* Kort artikkel om Mile End Waste (engelsk)
Stanisław I Leszczyński

**Stanisław I Leszczyński** (litauisk: *Stanislovas Leščinskis*, født 20. oktober 1677 i Lwów i daværende Polen, død 23. februar 1766 i Lunéville i Frankrike) var storfyrste av Litauen og konge av Polen i periodene 1704–1709 og 1733–1736.

## Liv og virke
### Bakgrunn
Stanisław Leszczyński ble født som sønn av Anna Leszczyńska (født Jabłonowska) og grev Rafał Leszczyński av Lwów. Han tilhørte Huset Leszczyński. Før han ble konge bekledte han forskjellige embeder i kongeriket. Slik var han fra 1696 starost av Odolanów, fra 1697 kongerikets stormunnskjenk, og fra 1699 vojvod av Poznań. 

Ved et besøk i det svenske hovedkvarteret i Polen under den store nordiske krig vant han Karl XIIs tillit. Han så i ham en mulig kandidat til den polske tronen i stedet for den sittende kongen August den sterke som deltok i krigen på Russlands side.  Stanisław Leszczyński ble imidlertid ikke akseptert som konge av den polske adelen, som så på ham som en svensk vasall.

### Konge av Polen
Etter svensk press og våpentrusler ble han allikevel valgt til polsk konge i juli 1704, noe som førte til en intern tronfølgerkrig parallelt med krigen med svensker og russere. Etter Karl XIIs nederlag i slaget ved Poltava i 1709 tok August den sterke tilbake tronen med hjelp av Peter den store og med støtte fra majoriteten av den polske adelen. Stanisław Leszczyński måtte da forlate Polen. 

Hans familie bodde i perioden 1709-1720 i Svensk Pommern og i Sverige, hvorav tre år i Kristianstad.

### Pfalz-Zweibrücken, Lorraine
I årene 1714–1720 forvaltet Stanisław Leszczyński den pfalziske slektens hertugdømme Pfalz-Zweibrücken. Etter at August den sterke døde, ble Stanisław Leszczyński igjen valgt til polsk konge i 1733 med støtte fra sin svigersønn Ludvig XV av Frankrike som var gift med Leszczyńskis datter Marie Leszczyńska. 

Under den polske tronfølgekrig ble han fordrevet av russerne og abdiserte i 1736, men fikk beholde kongetittelen da dette gikk inn i vilkårene i fredsavtalen i Wien fra 1738, som ble bekreftet i 1738. 

Han fikk også Lorraine som hertugdømme på livstid da hans sigersønn Ludvig XV hadde erobret dette fra Østerrike under den polske arvefølgekrigen. 

Ved hans død ble dette annektert av Frankrike.

## Se også
* Liste over Polens herskere

## Referanser
HanseYachts

**HanseYachts AG** er en tysk yacht-produsent med hovedkontor i byen Greifswald ved Østersjøen. 

Selskapet er en produsent av seilyachter med lengder fra 29 ft (ca. 9 meter) til 67 ft (20,42 meter). Selskapet tilbyr monoskrog-seilbåter under merkene Hanse, Dehler og Moody. Motorbåter selges under merkene Fjord og Sealine. 

## Historie
Grunnleggeren av HanseYachts Michael Schmidt investerte i 1990 penger i det konkursrammede verftet Schwarz som senere skulle bli HanseYachts. På den tid jobbet Michael Schmidt i det tyske America's Cup-laget, og i 1993 ble den første Hanse-båt, Hanse 291, lansert. Den var konstruert av svenske Carl Beyer som hadde tegnet Aphrodite 291 (også kalt Aphrodite 29) omkring 1982–1983. Hanse 291 har samme skrog, men er ellers en videreutviklet Aphrodite 291. Siden er Hanse 291 videreutviklet til 292 og 301. Hanses neste modell var 331, en videreutvikling av Finngulf 33, som fikk kortere mast og endret innredning.

I mars 2006 kjøpte HanseYachts 51 % av aksjene i norske Fjord Boats AS. Første nye båt etter oppkjøpet var Fjord 40 open. 30. mars 2007 kjøpte selskapet seilbåtmerket'Moody fra britiske Premier Marinas Limited. Første nye båt etter oppkjøpet var den dekkshusbåten Moody 45 DS.

## Referanser


## Eksterne lenker
* 
* Fjordboats
* Moodyboats
Skolemålsparagrafen

**Skolemålsparagrafen** ble vedtatt av Stortinget i 1892. Her ble det slått fast at det var opp til skolestyrene i de ulike kommunene å avgjøre hva som skulle være opplæringsspråk i skolekretsene.

## Se også
*Sidestillingsvedtaket

## Referanser
Valerio Zurlini

**Valerio Zurlini** (født 19. mars 1926 i Bologna, død 27. oktober 1982 i Verona) var en italiensk filmregissør, manusforfatter og dramatiker. Zurlini startet sin kunstneriske karriere på et teater i Roma under jusstudiene. Fra 1943 var han aktiv i den italienske motstandsbevegelsen. Zurlini var også medlem av det italienske kommunistpartiet

## Filmografi
**Spillefilmer**
* *[[Le ragazze di San Frediano (film)|Le ragazze di San Frediano]]* (1955)
* *[[Hektisk sommer]] (Estate violenta)* (1959)
* *[[Piken med kofferten]] (La ragazza con la valigia)* (1961)
* *[[To brødre (1962)|To brødre]] (Cronaca familiare)* (1962)
* *[[Le soldatesse]]* (1965)
* *[[Seduto alla sua destra]]* (1968)
* *[[I gabbiani d'inverno o l'inverno sull'Adriatico]]* (1972)
* *[[La prima notte di quiete]]* (1972) 
* *[[Tartarenes ørken (film)|Tartarenes ørken]] (Il deserto dei Tartari)* (1976)
**Kortfilmer**
* *Favola del cappello* (1949)
* *Racconto del quartiere* (1950)
* *Miniature* (1950)
* *Il blues della domenica sera* (1951)
* *Pugilatori* (1952)
* *Il mercato delle facce* (1952)
* *Soldati in città* (1953)
* *La stazione* (1953)
* *Serenata da un soldo* (1953)

## Priser
Zurlini mottok flere viktige priser som regissør:
* *[[Gulløven]]* (1962) – *Vinner* for filmen *[[To brødre (1962)|To brødre]]*.
* *[[David di Donatello]]* (1977) – *Beste regissør* for filmen *[[Tartarenes ørken (film)|Tartarenes ørken]]*.
* *[[Sølvbåndet|Nastro d'Argento]]* (1977) – *Beste regissør* for filmen *[[Tartarenes ørken (film)|Tartarenes ørken]]*.

## Referanser


## Eksterne lenker
*
Reidar Nordby

**Reidar Frode Nordby jr.** (1948–2025) var en norsk sivilingeniør og bedriftsleder. Han var barnebarnet til Emil Nordby som var grunnlegger av Ideal flatbrødfabrikk på Hamar.

Nordby var administrerende direktør i Norsk Tipping fra 1989 til 2007. Han ble sagt opp fra sin stilling på grunn av en skattesak. Sommeren 2008 reiste han søksmål mot Norsk Tipping med krav om erstatning for tapte arbeidsinntekter i og med at en avtale om ytterligere oppdrag etter oppsigelsen ikke ble overholdt. Norsk Tipping ble våren 2009 frifunnet i tingretten. I august 2009 ble det inngått forlik i saken.

I sin tid som direktør for Norsk Tipping bygde han opp sterke merkevarer og et solid omdømme for bedriften. 

Fra 1981 til 1988 var han administrerende direktør i Ideal flatbrødfabrikk.

Han var svensk honorær konsul på Hamar fra 1993 til 2013, og ble i 2001 utnevnt til ridder av første klasse i den svenske Nordstjerneordenen.

## Referanser
Flora (navn)

**Flora** er et kvinnenavn med opprinnelse i latinske *flos*, «blomst». En navnebærer er den bermudiske triatleten Flora Duffy.

*Flora* er også kjent brukt som etternavn.

## Etymologi
Navnet *Flora* stammer fra latin *flos* (genitiv *floris*) som betyr «blomst». I romersk mytologi var Flora gudinnen for blomster, vår og vekst.

*Flora* kan også være en feminin form av *Florus*, en kortform av *Florentina* og en kjæleform av *Blancheflor* og *Florentia*. Alle disse har betydningen knyttet til «blomst» eller «blomstrende».

## Utbredelse
Flora er kjent brukt som fornavn siden renessansen, først i Frankrike.

*Flora* er i dag et vanlig kvinnenavn blant annet i Indonesia, Bangladesh og DR Kongo.

|}

## Kjente personer med navnet

Personene i listen er ordnet kronologisk etter fødselsår.
* Flora A. Brewster (1852–1919), amerikansk lege og kirurg
* Flora Haines Loughead (1855–1943), amerikansk forfatter, bonde og gruvearbeider
* Flora Bridges (1859–1912), amerikansk professor
* Flora Eldershaw (1897–1956), australsk forfatter
* Flora Karimova (født 1941), aserbajdsjansk sanger
* Flora Brovina (født 1949), kosovisk poet og barnelege
* Flora D. Darpino (født 1961), amerikansk jurist og militær advokat
* Flora Frate (født 1983), italiensk politiker
* Flora Kong (født 1984), hongkongsk tidligere svømmer
* Flora Duffy (født 1987–), bermudisk triatlet
* Flora Cross (født 1993), amerikansk skuespiller

### Flora som etternavn
* Jim Flora (1914–1998), amerikansk kunstner

## Annen bruk av navnet
* *Flora* var blant de åtti vanligste hundenavnene i Norge i en undersøkelse fra 2025.

## Navnedag
*Flora* har navnedag i flere land, oftest 24. november, men har ikke noen norsk navnedag.

## Referanser


## Eksterne lenker
*
Adriano (navn)

**Adriano** er en italiensk og portugisisk form av mannsnavnet *[[Adrian]]*, som er utledet fra det latinske *Hadrianus* som betyr «fra Hadria». Hadria er det tidligere navnet på Adria, en by i Italia.

## Utbredelse
*Adriano* er i dag et vanlig mannsnavn blant annet i Brasil, Italia og Mosambik.

|}

## Kjente personer med navnet
Personene i listen er ordnet kronologisk etter fødselsår.
* Adriano Banchieri (1568–1634), italiensk komponist
* Adriano Fieschi (1788–1858), italiensk kardinal
* Adriano Celentano (f. 1938), italiensk sanger og skuespiller
* Adriano Galliani (f. 1944), italiensk fotballfunksjonær
* Adriano Panatta (f. 1950), italiensk tennisspiller
* Adriano Munoz (f. 1978), brasiliansk fotballspiller
* Adriano Leite Ribeiro (f. 1982), brasiliansk fotballspiller

## Referanser


## Eksterne lenker
*
Den polske tronfølgekrig

**Den polske tronfølgekrig ** eller **Den polske arvefølgekrig** var en krig som ble utkjempet flere steder i Europa i perioden 1733&ndash;1735.
	
Krigen brøt ut da August den sterke døde, og Stanisław Leszczyński gjorde da igjen krav på tronen. Denne gangen ble han støttet av i første rekke svigersønnen Ludvig XV av Frankrike, men også Spania og Sardinia (Savoie), mens Russland og Østerrike støttede August IIs sønn, August III. Krigen brøt ut i Polen mellom de ulike grupperingene innen adelen som støttet den ene eller den andre kandidaten, og spredte seg deretter til Italia og Rhinland i Tyskland. 

Krigen fikk en komplisert avslutning, da begge partene hadde vunnet i hver sin del av Europa. Men i Wien-traktaten, underskrevet i 1735 og bekreftet i 1738, ble det slått fast at August III ble konge i Polen, mens Stanisław Leszczyński fikk Lorraine som hertugdømme etter at Frankrike hadde erobret dette fra Østerrike. Østerrike fikk Parma mot å avstå Napoli og Sicilia til Spania. 
 
## Se også
* Liste over Polens herskere
Yngvar Fredriksen

**Carl Yngvar Fredriksen** (født 26. mars 1887 i Arendal, død 25. desember 1957 i Oslo) var en norsk turner. Han representerte Arendal Turnforening. 

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  

## Eksterne lenker
*
Stefan, greve av Blois

**Stefan II Henrik** (fransk: *Étienne Henri*; født ca. 1045, død 19. mai 1102 i Ramla), greve av Blois og greve av Chartres, var sønnen til Teobald, greve av Blois, og Garsinde du Maine. Han giftet seg med Adela av Normandie, datter av William Erobreren rundt 1080 i Chartres.

Grev Stefan var en av lederne i det første korstoget. Han skrev ofte entusiastiske brev til Adela om korstoget etter hvert som det skred frem. Han dro hjem i 1098 under den langdryge beleiringen av Antiokia uten å oppfylle sitt pilegrimsløfte om å nå frem til Jerusalem. Han ble presset av Adela til å delta i et nytt korstog og sluttet seg til det mindre korstoget i 1101 sammen med andre som også hadde dratt hjem for tidlig. Stefan ble i 1102 drept i slaget ved Ramla i en alder av 57 år. 

## Familie og barn
Stefan og Adelas barn:
# Guillaume (William) (død 1150), greve av Chartres som giftet seg med Agnes of Sulli (død etter 1104).
# Teobald II, greve av Champagne
# Odo, døde ung.
# Stefan, konge av England
# Lucia-Mahaut, giftet seg med Richard d'Avranches, 2. jarl av Chester. Begge druknet den 25. november 1120.
# Agnes, giftet seg med Hugh III av Le Puiset
# Eléonore (død 1147) giftet seg med Raoul I av Vermandois (død 1152). De ble skilt i 1142. 
# Alix (død 1145) giftet seg med Renaud III av Joigni (død 1134)
# Lithuise (død 1118) giftet seg med Milo de Brai, markgreve av Troyes (skilt 1115)
# Henrik, biskop av Winchester
# Humbert, døde ung.

Lithuise, som giftet seg med Milon av Troyes, var muligens hans søster og ikke hans datter, etter årstallene for hennes barn å dømme.

Han hadde en uekte datter, Emma, som var mor til William av York, erkebiskop av York.

## Referanser


## Litteratur
*Davis, R. H. C. *King Stephen 1135-1154* Third Edition London:Longman 1990 ISBN 0-582-04000-0
Yngvar Gjessing

**Yngvar Trygvassønn Gjessing** (født 1938) er en norsk professor i meteorologi. Han er professor emeritus ved Universitetet i Bergen og professor II Universitetsstudiene på Svalbard (UNIS). 

Gjessing avla i 1965 hovedfagseksamen i meteorologi ved Universitetet i Bergen. I sitt virke som forsker har Gjessing deltatt i sju ekspedisjoner til Antarktis. Gjessing var sentral i oppbygningen av universitetsmiljøet på Svalbard, institusjonalisert gjennom UNIS, og var tilknyttet dette som professor. Hans internasjonale engasjement har også kommet til uttrykk gjennom innsats for meteorologiutdanningen i Tibet.

Kongen utnevnte i 2006 Gjessing til ridder av 1. klasse av St. Olavs Orden for «innsats for forskning og undervisning.»

## Referanser


## Eksterne lenker
Harald Nyland

**Harald Inge Nyland** (født 15. mai 1942, død 15. februar 2023) var en norsk professor i medisin ved Universitetet i Bergen og overlege ved Haukeland universitetssykehus.

Nyland var dr. med. Han var fra 1972 vært tilknyttet Nevrologisk avdeling ved Haukeland universitetssykehus. I sin forskning arbeidet Nyland særlig med multippel sklerose. Ved Haukeland universitetssykehus bidro Nyland til oppbyggingen av et tverrfaglig fagmiljø for forskning på multippel sklerose, samt andre immunologiske sykdommer i hjernesystemet. Mot slutten av sin karriere arbeidet han med Myalgisk Encefalopati.

Kongen utnevnte i 2006 Nyland til ridder av 1. klasse av St. Olavs Orden.

## Referanser


## Eksterne lenker
Almemåler

**Almemåler** (*Venusia blomeri*) er en sommerfugl i gruppen av de egentlige målere (Geometridae). Den er funnet nord til Møre og Romsdal i Norge.

## Utseende
En middelsstor (vingespenn 24 – 28 mm), slank, lysgrå måler. De kjennes særlig på den store, gulbrune flekken nær forvingens spiss. **Forvingen** er ganske lyst grå, langs fremkanten med flere mørke tverrstreker. Nær spissen er det et stort, trekantet, gulbrunt felt som mer kantet med svart på innersiden. I vingens ytre del er det to smale, mørke, siksak-tverrlinjer. Begge vingepar har en rad av korte, svarte streker langs ytterkanten. **Bakvingen** er gråhvit. Larven er naken, skarpt gul med rødbrune felter på ryggen av de fremste og bakerste kroppsleddene, og på sidene midt på. 

## Levevis
Arten er knyttet til alm (*Ulmus glabra*), som er larvenes næringsplante. De voksne målerne flyr om natten i juni – juli og kommer gjerne til lys.

## Utbredelse
Arten finnes i Europa unntatt lengst i sør, og i Nord-Asia. I Norge følger den stort sett almens utbredelse og er funnet langs kysten nord til Møre og Romsdal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Venusia blomeri''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Necro

**Necro** (egentlig **Ron Braunstein**, født 7. juni 1976) er en rapper, plateprodusent og regissør fra Brooklyn i New York i USA.
Musikkstilen sin kaller han for «death rap», og går for å være en blanding mellom death metal og hiphop, skjønt death metal-elementet vanskelig kan høres i arrangementene eller lydbildet. Tekstene er sjokkerende, aggressive, morbide og kyniske.

Albumet *[[Death Rap]]* fra 2007 inneholder elementer fra samarbeidsprosjekter mellom musikere fra blant andre Fates Warning, Lamb of God, Death, Anthrax og Megadeth.

Necro grunnla det uavhengig plateselskapet Psyko + Logical Records i november 1999 for å opprettholde full kontroll over distribusjonen av musikken sin.

Etter å ha gitt ut alt hans arbeid igjennom sitt uavhengige plateselskap Psyko + Logical Records signerte han med Koch Records, der han ga ut sitt femte studioalbum, Death Rap.

Necro er lillebroren til rapperen Ill Bill.

## Diskografi
* 1998: *[[Necro (EP)|Necro]]*
* 2000: *[[I Need Drugs]]*
* 2001: *[[Gory Days]]*
* 2004: *[[The Pre-Fix for Death]]*
* 2005: *[[The Sexorcist]]*
* 2007: *[[Death Rap]]*

## Eksterne lenker
* 
* 
* 
*
Barthélemy Charles Joseph Dumortier

**Barthélemy Charles Joseph Dumortier** (født 3. april 1797 i Tournai, død 9. juni 1878), var en belgisk botaniker og politiker.

Taksa han har beskrevet, gis det forkorta autornavnet **Dumort**.
Blant disse er agavefamilien, bartrær, buksbomfamilien, bøkefamilien, hortensiafamilien og søtvierordenen.

## Referanser